Peter Bienewitz (sau Bennewitz) Apianus (n. 16 aprilie 1495 - d. 21 aprilie 1552) a fost un umanist german, cunoscut pentru contribuțiile sale în domenii ca: matematică, astronomie, cartografie.

Fiul său, Philipp Apian, a avut de asemenea preocupări științifice în domenii ca: matematică, medicină, cartografie, heraldică.

Contribuții 
În domeniul matematicii, s-a ocupat de extragerea rădăcinii bazat pe descompunerea binomului pentru indicii până la puterea a opta, a tratat triunghiul aritmetic; a descris un instrument destinat determinării funcțiilor sinus și sinus-versus pentru unghiurile din primul cadran; a întocmit prima tabelă trigonometrică de sinusuri.

Petrus Apianus a mai proiectat și instrumente pentru calcule astronomice și a studiat cometele remarcând faptul că acestea își mențin coada în direcția opusă Soarelui.

Scrieri 
 Eyn Newe und volyegründte Underweisung aller Kauffmans Rechnung (Ingolstadt, 1527)
 Instrumentbuch (1533)
 Cosmografie (Landstadt, 1524)
 Astronomicum Caesareum (1540).

De asemenea, Apianus a editat lucrarea lui Iordanus Nemorarius Theoricae a lui Peuerbach (1534), apoi Optica lui Witelo (1535) etc.

Nașteri în 1495
Decese în 1552
Matematicieni germani din secolul al XVI-lea
Astronomi germani
Astronomi din secolul al XVI-lea
Oameni de știință germani din secolul al XVI-lea
Eponime ale craterelor de pe Lună